Ten slotte: die kerk is daar vir die wêreld. Die Here stuur ons na die wêreld toe om die koms van sy koninkryk te vertel en uit te leef. Ons weet 'n kleingroepgebaseerde vorm van bediening kan ons gemeente help om hierdie oorkoepelende doel beter na te streef. In kleingroepe val die fokus op diens - nie om bedien te word nie. Die ampsdraers is daar om die gelowiges toe te rus vir hulle dienswerk. Na gelang van die gawes wat die Gees gee moet elkeen iets doen.